Document ID: 31994R2416

KOMISSION ASETUS (EY) N:o 2416/94,
annettu 5 päivänä lokakuuta 1994,
tiettyjen peltokasvien tuottajia koskevan tukijärjestelmän osalta sovellettavien alueellisten perusviljelyalojen vahvistamisesta annetun asetuksen (EY) N:o 1098/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92(1), sellaisena kuin se on viimeksi muutettuna asetuksella (EY) N:o 232/94(2), ja erityisesti sen 12 ja 16 artiklan,
sekä katsoo, että
Yhdistyneen kuningaskunnan ja Belgian osalta jätettyjen hakemusten vuoksi olisi perusviljelyalojen jako vahvistettava uudenlaiseksi kyseisten jäsenvaltioiden alueellistamissuunnitelmien mukaisesti muuttamatta kuitenkaan niiden perusviljelyalojen kokonaismääriä; tässä yhteydessä olisi säädettävä makealle maissille Yhdistyneessä kuningaskunnassa annettavasta erityiskohtelusta tarkoituksena sisällyttää kyseinen viljalaji "viljelykasveille yhteensä" varattuun perusviljelyalaan,
kansallisten viranomaisten tiedonantojen ansiosta kyseisten jäsenvaltioiden tuottajat ovat olleet tietoisia alueellistamissuunnitelmien muutoksista; uutta jakoa olisi näin ollen sovellettava markkinointivuodesta 1994/1995 alkaen, ja
tässä asetuksessa säädetyt toimenpiteet ovat viljan, rasvojen ja kuivarehujen yhteisen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan komission asetuksen (EY) N:o 1098/94(3) liitteessä otsakkeiden "Belgia" ja "Yhdistynyt kuningaskunta" alla ilmoitettuja alueita koskevat luvut tämän asetuksen liitteessä esitetyillä luvuilla.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuodesta 1994/1995 alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä lokakuuta 1994.

Labels: 17
19
6